**แนวทางในการเตรียมนำงานวิจัยเสนอแบบโปสเตอร์**

**การประชุมวิชาการระดับชาติและนานาชาติ**

**ด้านมนุษยศาสตร์และสังคมศาสตร์ ครั้งที่ 1 พ.ศ. 2561**

**(The 1st National and International Symposium on Humanities and Social Sciences: 1st HUSOC Symposium 2018)**

**วันที่ 28-29 เมษายน พ.ศ. 2561**

**ณ มหาวิทยาลัยราชภัฏบุรีรัมย์ จังหวัดบุรีรัมย์**

-------------------------------------------------------------------------------------

ผู้นำเสนอต้องเตรียมนำเสนอโปสเตอร์ตามรูปแบบที่กำหนด ผลงานวิจัย 1 เรื่องต่อ 1 แผ่นโปสเตอร์ซึ่งประกอบด้วยส่วนต่างๆ ที่จำเป็นตามรูปแบบของการเขียนงานวิจัย

**ขนาดและรูปแบบโปสเตอร์**

**ประเด็นทั่วๆ ไป**

 ให้อักษร Angsana New ขนาด 18-22

 เตรียมโปสเตอร์ขนาด 120x80 เซนติเมตร แนวตั้ง

 ตราสถาบันขนาด 14x18 เซนติเมตร วางไว้ด้านขวาบนของโปสเตอร์

 รูปของผู้นำเสนอขนาดที่เหมาะสม วางไว้ด้านซ้ายบนของโปสเตอร์

**ชื่อเรื่องวิจัย**

 ชื่อเรื่องวิจัย ขนาด 72x80 หรือใช้ขนาดตัวอักษรให้มองเห็นชัดได้ในระยะ 1.5 เมตร ใช้คำไม่เกิน 10 คำ เขียนชื่อเรื่องวิจัยเป็นกลุ่มคำ ไม่ให้เขียนเป็นประโยค

 ชื่อผู้นำเสนอ ขนาดตัวอักษร 60-72 หรือใช้ขนาดตัวอักษรให้มองเห็นชัดได้ในระยะ 1.5 เมตร

 ให้เขียนทั้งชื่อเรื่องวิจัยและชื่อผู้นำเสนอเป็นตัวหนา วางไว้ตรงกลางส่วนบนของโปสเตอร์

**หัวเรื่องในงานวิจัย**

 ให้ใช้รูปแบบตัวอักษรขนาด 22x28 หรือใช้ขนาดตัวอักษรให้มองเห็นชัดได้ในระยะ 1.5 เมตร ตัวหนา โดยใส่ตัวเลขกำกับหัวเรื่องไปตามลำดับ

**บทคัดย่อ**

 บทคัดย่อต้องประกอบด้วยส่วนต่างๆ ดังนี้คือ บทนำ วัตถุประสงค์การวิจัย คำถามวิจัย (ถ้ามี) วิธีดำเนินการวิจัย ผลการวิจัย อภิปรายผล สรุปผลและข้อเสนอแนะ

 ใช้คำในการเขียนบทคัดย่อ ระหว่าง 150-200 คำ

**บทนำ**

 ระบุถึงความสำคัญของปัญหาที่ศึกษาและวรรณกรรมที่เกี่ยวข้อง

 เขียนบทนำ 1-2 ย่อหน้า

**วิธีดำเนินการวิจัย**

 วิธีดำเนินการวิจัยที่ครอบคลุมประชากร กลุ่มตัวอย่าง เครื่องมือวิจัย และสถิติที่ใช้ในการวิเคราะห์ข้อมูล เป็นต้น เขียนจำนวน 1-2 ย่อหน้า

**ผลการวิจัย**

 เสนอผลการวิจัยที่ชัดเจนตามวัตถุประสงค์

 นำเสนอข้อมูลให้ชัดเจนในรูปแบบของตารางและภาพประกอบ ซึ่งจะพิมพ์เป็นสีต่างๆ ก็ได้

 ต้องมีหมายเลขกำกับแต่ละตาราง ให้พิมพ์หมายเลขลำดับของตารางและชื่อตารางไว้คนละบรรทัด โดยพิมพ์ชิดขอบซ้ายมือของกระดาษด้านบนของตาราง ถ้าชื่อตารางยาวกว่า 1 บรรทัด ให้ขึ้นบรรทัดใหม่ โดยให้อักษรตัวแรกตรงกับชื่อตารางในบรรทัดแรก และให้เว้นแถวว่าง 1 แถวก่อนและหลังพิมพ์ตาราง ให้พิมพ์คำอธิบายไว้ใต้ตาราง

 ต้องมีหมายเลขกำกับแต่ละภาพประกอบ ให้พิมพ์หมายเลขลำดับของภาพ ชื่อ และ/ หรือ คำอธิบายไว้ใต้ภาพ และให้เว้นแถวว่าง 1 แถวก่อนและหลังพิมพ์ภาพประกอบ

 เขียนจำนวน 1-3 ย่อหน้า

**อภิปรายผล**

 นำเสนอผลการวิจัยโดยการอ้างโยงทฤษฎีเพื่อมาสนับสนุนหรือเห็นแย้งที่สมเหตุสมผล

 เขียนจำนวน 1-2 ย่อหน้า

**สรุปผล**

 สรุปประเด็นหลักๆ ของผลการวิจัย เขียนจำนวน 1-2 ย่อหน้า

**ข้อเสนอแนะ**

 เขียนข้อเสนอแนะเพื่อนำผลการวิจัยไปใช้ให้เกิดประโยชน์และเสนอแนะเพื่อการทำวิจัยในครั้ง

ต่อไป เขียนจำนวน 1-2 ย่อหน้า

**การอ้างอิง**

 ใช้ระบบการอ้างอิงแบบแทรกในเนื้อหา โดยใช้ระบบนาม-ปี (Author-Year) ตามรูปแบบ APA ที่กำหนด และเอกสารอ้างอิงทุกรายการที่ปรากฏในบทความต้องมีรายชื่อปรากฏอยู่ในรายการเอกสารอ้างอิงด้วย

**ภาพประกอบ**

 สามารถนำเสนอภาพหรือรูปประกอบ(ถ้ามี) ที่เกี่ยวเนื่องกับหัวข้อวิจัยในโปสเตอร์ได้

**การติดตั้งโปสเตอร์**

 ผู้จัดประชุมจะจัดเตรียมบอร์ดโปสเตอร์ขนาด 120x80 พร้อมเข็มหมุด และ สก๊อตเทป เป็นต้นไว้ให้ผู้นำเสนอ

 ผู้นำเสนอนำโปสเตอร์ไปติดตั้งที่ห้องโถงด้านข้างห้องประชุมพุทธรักษา ชั้น 3 อาคารเฉลิม

พระเกียรติ 50 พรรษา มหาวชิราลงกรณ์ ในวันที่ 27 เมษายน 2561 ตั้งแต่เวลา 13.00-17.00 น.

 ให้ปลดโปสเตอร์ออกในวันที่ 28 เมษายน 2561 หลังการประชุมเสร็จสิ้น

**การนำเสนอโปสเตอร์**

 หลังพิธีเปิดการประชุมและปาฐกถาพิเศษ อธิการบดีมหาวิทยาลัยราชภัฏบุรีรัมย์จะเป็นประธานเปิดการนำเสนองานวิจัยแบบโปสเตอร์

 ผู้นำเสนอเตรียมพร้อมอยู่ที่บอร์ดโปสเตอร์ของตัวเองเพื่อรอนำเสนองานวิจัยและตอบคำถามของผู้ทรงคุณวุฒิที่มหาวิทยาลัยแต่งตั้ง และคอยถาม-ตอบผู้สนใจที่เดินไปเยี่ยมชมบอร์ดโปสเตอร์

 การนำเสนองานวิจัยแบบโปสเตอร์ที่เป็นทางการตามที่กำหนดไว้ในตาราง ใช้เวลาประมาณ 2 ชั่วโมง

 ผู้จัดประชุมจะเตรียมชื่อและลำดับเลขบอร์ดโปสเตอร์ไว้ให้ตามจุดต่างๆ ที่กำหนด ห้ามผู้นำเสนอเคลื่อนย้ายบอร์ดโปสเตอร์ที่มีชื่อและลำดับเลขกำกับไว้แล้ว

 ผู้นำเสนอต้องแขวนป้ายชื่อที่เตรียมให้แล้วไว้ที่คอตลอดเมื่ออยู่ในบริเวณการนำเสนองานวิจัยแบบโปสเตอร์

**(ตัวอย่าง)**

**ตราสถาบัน** **ชื่อเรื่องวิจัย…………………………**  **รูปผู้นำเสนอ**

**ชื่อผู้นำเสนอ………………………..**

**หน่วยงานที่สังกัด…………………..**

**บทคัดย่อ**  **5. อภิปรายผล**

................................................. …………………………………….

................................................. …………………………………….

**1. บทนำ** **6. สรุปผลการวิจัย**

................................................. …………………………………….

................................................. …………………………………….

**2. วัตถุประสงค์การวิจัย** **7. ข้อเสนอแนะ**

................................................. …………………………………….

................................................. …………………………………….

**3. วิธีดำเนินการวิจัย** **เอกสารอ้างอิง**

................................................. …………………………………….

................................................. …………………………………….

**4. ผลการวิจัย**

.................................................

.................................................

**สามารถใส่ภาพประกอบงานวิจัย (ถ้ามี)ได้**